لا حديث في إقليم الصويرة هاد ليام إلا عن منح 500 هكتار بجماعة “سيدي كاوكي” لـ8 “محظوظين” معظمهم رجال أعمال ومسؤولين سابقين بوزارة الداخلية. هاذ الكادو تيشبه للمنح اللي كانو استافدو منها خدام الدولة في الرباط، حسب بعض المتتبعين للشأن المحلي بالمنطقة. 8 أسماء ضمنهم السنوسي، المستثمر في قطاع السياحة، وعبد اللطيف بنشريفة وإدريس بناني وآخرون، كلهم استافدو من وعاء عقاري بجاذبية كبيرة فالمجال السياحي بالمنطقة البحرية بشاطئ “سيدي كاوكي”. هاذ الهبة اللي الظاهر ديالها خلق مشاريع صناعية استثمارية تخفي ريعا خطيرا يضرب في الصميم ميدأ تقديم عروض تنافسية بين مختلف المهتمين بهذه الأراضي وفق دفتر شروط تحملات واضح. ولعل أخطر ما في هذه القضية هو خدمة المستفيدين من هذا الريع بشق طريق الى هذا العقار اخترقت غابة وتضاريس وعرة كلفت الملايين من اعتمادات المبادرة الوطنية للتنمية البشرية، وتحديدا من بند برنامج القضاء على الفوارق المجالية. هاد لافير ولات قضية رأي عام فالصويرة ونواحيها وتحتاج لتوضيح خصوصا فيما يتعلق بهذه المنحة السخية لفائدة أسماء استفادت من قبل في عدة مناطق في المغرب، وفي أي إطار قدمت لهم. واش إيلا بغينا نشجعو الاستثمار ضروري من الهدايا العقارية لـ”المحظوظين”؟ سخط كبير في الصويرة على تبدير ملايين الدراهم لتجهيز البنية التحتية بهذه المنطقة فقط من أجل إرضاء “خدام الدولة” المستفيدين من هذه الكعكة التي “يشرف عليها عامل الإقليم شخصيا” حسب مايروج بالمنطقة، في الوقت اللي كتعاني فيه أكثر من 50 جماعة من هشاشة كبيرة وعزلة مجالية استثنائية بالمغرب. ساكنة المنطقة التي ظلت تنتظر مشاريع سياحية مهيكلة تنقذها من الهشاشة والفقر وتساهم في تنمية سوق الشغل فهاد البلايص، تفاجأت بهذه المشاريع الريعية المخصصة لأشخاص محدودين، وكيتساءلو الناس من المنطقة واش وزير الداخلية لفتيت ووالي مراكش قسو لحلو فخبارهم هاد الفضيحة؟ 
“سيدي كاوكي” نواحي الصويرة.. بعض المحظوظين خداو 500 هكتار على البحر واستغلو ميزانية المبادرة الوطنية باش دوزو طريق وسط الغابة كلفات الملاين – وثيقة و تصاور